Visit Site
Recommended byColombia
ఈ టీజర్‌లో అక్కినేని నాగచైతన్య ఇంతకు ముందెన్నడూ చేయని ప్రయోగాత్మక పాత్రలో కనిపిస్తున్నారు. విక్రమ్ ఆదిత్య‌గా ఒకడిలోనే రెండు షేడ్స్ ఉన్న పాత్రలో మెస్మరైజ్ చేస్తున్నాడు. ‘ప్రేమ, కోపం లాంటి ఎమోషన్స్ మీకు వస్తే.. మీరు మాత్రమే రియాక్ట్ అవుతారు. అదే నాకు వస్తే నాతో పాటు ఇంకొకడు రియాక్ట్ అవుతారు. నా ఎడమ చేయి’ అంటూ తన పాత్ర తీరు సినిమాలో ఎలా ఉండబోతుందో ఇంట్రడ్యూస్ చేశాడు చైతూ. సవ్యసాచి అంటే.. రెండు చేతులతోనూ అస్త్రాలను సంధించగల నేర్పరి. భారతంలో అర్జునుడికి ఈ పేరుంది. తాజా ట్రైలర్‌లో చైతూ.. తన ఎడమచేతితో శత్రువుల్ని ఎదుర్కోవడం ఆసక్తికరంగా ఉంది.
తనకు తెలియకుండానే తన ఎడమచేయి పనిచేస్తుండటం.. వాటి ద్వారా సమస్యలు ఎదుర్కోవడం చాలా ఫన్నీగా ప్రజెంట్ చేశారు దర్శకుడు. ఇక సాఫీగా సాగుతున్న జీవితంలో ఊహించని తుఫాన్‌ లాంటి సమస్య రావడం దాన్ని ఎలా ఎదుర్కొన్నాడన్న కథాంశంతో ఇంట్రస్టింగ్‌గా ఉంది ‘సవ్యసాచి’. ‘వాడ్ని చూస్తుంటే పద్మ వ్యూహంలో అభిమన్యుడిలా ఉన్నాడు కదూ అని మాధవన్ అంటే.. మీది పద్మవ్యూహమే సార్.. కాని అతడు అభిమన్యుడు కాదు.. అర్జునుడు అంటూ తాగుబోతు రమేష్ అనడం.. బ్యాగ్రౌండ్‌లో ‘సవ్యసాచి..’ అంటూ కీరవాణి అద్భుతమైన ఆర్ ఆర్ వినిపించడం అంతే అద్భుతంగా ఉంది.
‘చావైనా నిన్ను చేరాలంటూ అది నీ ఎడమ చేయి దాటి రావాలి’ అని రావు రమేష్ చెప్తున్న ఎమోషనల్ డైలాగ్ ఆకట్టుకునేలా ఉంది. ఇక ప్రతి నాయకుడి పాత్రలో మాధవన్ విశ్వరూపం చూపిస్తున్నారు. హీరోకి విలన్‌ల మధ్య జరిగే మైండ్ గేమ్‌తో ‘సవ్యసాచి’ ట్రైలర్ చాలా వినూత్నంగా ఉంది.
ఈ చిత్రంలో చైతూకి అక్కగా సీనియర్ హీరోయిన్ భూమిక కీలకపాత్రలో కనిపిస్తుంది. విలన్ బారి నుండి తన అక్క కూతురిని ఎలా కాపాడన్నదే ‘సవ్యసాచి’ కథ అని ట్రైలర్‌ను బట్టి తెలుస్తోంది. ఈచిత్రంలో టాలీవుడ్‌కి అడుగుపెడుతున్న హీరోయిన్ నిధి అగర్వాల్ గ్లామరస్ లుక్‌తో ఆకట్టుకుంది. రావు రమేష్, షకలక శంకర్, వెన్నెల కిషోర్, తాగుబోతు రమేష్‌లు ముఖ్య పాత్రల్లో కనిపించారు. కీరవాణి ఇచ్చిన బ్యాగ్రౌండ్ మ్యూజిక్ ఈ ట్రైలర్‌కే హైలైట్‌గా ఉంది. రామ్ లక్ష్మణ్ యాక్షన్ సన్నివేశాలు.. యువరాజ్ సినిమాటోగ్రఫీ.. కోటిగిరి వెంకటేశ్వరరావు ఎడిటింగ్ వర్క్ ‘సవ్యసాచి’ ట్రైలర్‌‌కి ప్లస్ అయ్యాయి. ట్రైలర్‌లో అంచనాలను పెంచేసిన ‘సవ్యసాచి’ చిత్రం నవంబర్ 2న ప్రేక్షకుల ముందుకు వస్తోంది.
Savyasachi: సవ్యసాచి ట్రైలర్
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.